Tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 (1) kumoamisesta annetun Euroopan parlamentin ja neuvoston asetuksen (EY) N:o 110/2008 17 artiklan 6 kohdassa tarkoitettu muutoshakemuksen julkaiseminen

(2021/C 147/05)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) 2019/787 27 artiklassa tarkoitetulla tavalla (2).

MAANTIETEELLISEN MERKINNÄN TEKNISEN ASIAKIRJAN MUUTOSHAKEMUS

”ÚJFEHÉRTÓI MEGGYPÁLINKA”

EU-nro: PGI-HU-01829-AM01 – 18. huhtikuuta 2017

Muutoksen kieli: unkari

Välikäsi

Jäsenvaltio: Unkari

Välikäden nimi: Maatalousministeriö

Täydellinen osoite / täydelliset osoitteet (katuosoite, postinumero, paikkakunta, maa):

Kossuth Lajos tér 11, 1055 Budapest, Unkari

P. + 36 17951705

Sähköposti: gi@am.gov.hu

Maantieteellisen merkinnän nimi

Újfehértói meggypálinka

Eritelmän kohdat, joihin muutosta haetaan

— Tuotteen kuvaus

— Maantieteellinen alue

— Yhteys maantieteelliseen alkuperään

— Valvontaviranomaisten nimet ja osoitteet

— Muu: — Tislatun alkoholijuoman valmistusmenetelmä — Euroopan unionin tai kansallisissa/alueellisissa säännöksissä säädetyt vaatimukset — Hakijan nimi ja osoite — Täydennys maantieteelliseen merkintään ja/tai erityiset merkintäsäännöt — Valvontaa koskevan kohdan kolmas alakohta — Viittaukset

Muutos

Eritelmän muutos, josta seuraa tärkeimpien tietojen muutos.

Muutoksen selitys

Muutos 1:

Teknisen asiakirjan B kohdassa olevaa alakohtaa ”Aistinvaraiset ominaisuudet” muutetaan seuraavasti:

Aiempi teksti:

Kirkas, väritön, miellyttävä hapankirsikan maku ja aromi; hapankirsikoista peräisin olevia sitrushedelmän vivahteita ja niiden kivistä peräisin olevia marsipaanin vivahteita.

Uusi teksti:

— Kirkas, väritön, miellyttävä hapankirsikan maku ja aromi; hapankirsikoista peräisin olevia sitrushedelmän vivahteita ja niiden kivistä peräisin olevia marsipaanin vivahteita.

— Kypsytetty pálinka on väriltään kellertävän meripihkanväristä, sillä on kehittynyt luonne, ja siinä on hapankirsikasta peräisin oleva olennainen bukee ja aromi. Kypsytetyn pálinkan tunnusomainen väri ja aromi syntyvät puutynnyrissä kypsytettäessä.

— Pitkään puutynnyrissä kypsytetyssä vanhassa pálinkassa on runsaampi maku ja aromi, ja se on väriltään tummempaa, antiikkikullan väristä.

— Kun pálinka kypsytetään kosketuksessa marjojen kanssa, marjojen kypsyminen jalostaa juoman bukeeta ja väri kehittyy vastaamaan kirsikoiden väriä. Kypsyttämällä pálinka kosketuksessa tuoreiden tai kuivattujen marjojen kanssa sen pitoisuudet kasvavat ja siihen kehittyy intensiivisempi aromi ja tunnusomaisempi maku.

Selitys:

Aistinvaraisten ominaisuuksien kuvausta on tarpeen muuttaa, koska teknisen asiakirjan D kohdan alakohtaan ”Lepo, kypsytys” on lisätty kolme uutta kypsytysmenetelmää, jotka muuttavat niiden avulla valmistetun pálinkan aistinvaraisia ominaisuuksia.

Muutos 2:

Teknisen asiakirjan B kohdan alakohtaa ”Fysikaalis-kemialliset ominaisuudet” muutetaan seuraavasti:

Aiempi teksti:

— alkoholipitoisuus: vähintään 40 tilavuusprosenttia

— metyylialkoholipitoisuus: enintään 1 000 grammaa hehtolitrassa 100 tilavuusprosentin alkoholia

— haihtuvien aineiden pitoisuus: vähintään 200 grammaa hehtolitrassa 100 tilavuusprosentin alkoholia

— syaanivetyhapon pitoisuus: enintään 7 grammaa hehtolitrassa 100 tilavuusprosentin alkoholia

Uusi teksti:

— alkoholipitoisuus: vähintään 40 tilavuusprosenttia (+/–0,3 tilavuusprosenttia tai kun kyseessä on marjojen kanssa kosketuksessa kypsytetty Újfehértói meggypálinka: +/–1,5 tilavuusprosenttia)

— metyylialkoholipitoisuus: enintään 1 000 grammaa hehtolitrassa 100 tilavuusprosentin alkoholia

— haihtuvien aineiden pitoisuus: vähintään 200 grammaa hehtolitrassa 100 tilavuusprosentin alkoholia

— syaanivetyhapon pitoisuus: enintään 7 grammaa hehtolitrassa 100 tilavuusprosentin alkoholia

Selitys:

Újfehértói meggypálinkan alkoholipitoisuus on 40 tilavuusprosenttia (+/–0,3 tilavuusprosenttia tai marjojen kanssa kosketuksessa kypsytetyn Újfehértói meggypálinkan tapauksessa +/–1,5 tilavuusprosenttia). Alkoholipitoisuuden luonnollisen vaihtelun sekä tuotanto- ja säilytysmenetelmistä johtuvien vaihteluiden huomioon ottamiseksi tekstiin lisätään nimitystä koskevat arvojen poikkeamat, joista säädetään elintarviketietojen antamisesta kuluttajille annetun asetuksen (EU) N:o 1169/2011 liitteessä XII.

Muutos 3:

Teknisen asiakirjan B kohtaa (Tislatun alkoholijuoman kuvaus, mukaan luettuina tuotteen tärkeimmät fysikaaliset, kemialliset ja aistinvaraiset ominaisuudet) muutetaan seuraavasti:

Lisätään uutena seuraava kappale:

Erityisominaisuudet (verrattuna saman luokan tislattuihin alkoholijuomiin)

Miellyttävä hapankirsikan maku ja aromi; hapankirsikoista peräisin olevia sitrushedelmän vivahteita ja niiden kivistä peräisin olevia marsipaanin vivahteita.

Selitys:

Asianomaisen tislatun alkoholijuoman erityisominaisuudet on lisätty sen kuvaukseen asetuksen (EU) N:o 716/2013 vaatimusten mukaisesti.

Muutos 4:

Käytettyä raaka-ainetta koskevaa kohtaa teknisen asiakirjan B kohdassa muutetaan seuraavasti:

Aiempi teksti:

Alkuperänimityksellä ”Újfehértói meggypálinka” varustetun pálinkan valmistukseen voidaan käyttää yksinomaan hapankirsikkalajikkeita Újfehértói fürtös ja Debreceni bőtermő.

Uusi teksti:

Maantieteellisellä merkinnällä ”Újfehértói meggypálinka” varustetun pálinkan valmistukseen voidaan käyttää yksinomaan hapankirsikkalajikkeita Újfehértói fürtös, Debreceni bőtermő, Kántorjánosi 3, Petri ja Éva.

Selitys:

Perustelu lajikkeiden lisäämiselle: Ennakoimattomien ja epätavallisen voimakkaasti vaihtelevien sääolosuhteiden vuoksi on tarpeen lisätä Kántorjánosi 3-, Petri- ja Éva-hapankirsikkalajikkeet Újfehértói meggypálinkan valmistuksessa sallittuihin lajikkeisiin, sillä näitä lajikkeita on viljelty rajatulla maantieteellisellä alueella jo vuosisatojen ajan ja ne sietävät paremmin pakkasta. Myös Kántorjánosi 3-, Petri- ja Éva-hapankirsikkalajikkeet on jalostettu Újfehértóssa: ne on valikoitu paikallisten lajikkeiden joukosta, ja kaikki kolme ilmentävät paikallista geneettistä materiaalia. Näiden tekniseen asiakirjaan lisättyjen kolmen uuden lajikkeen fenologiset vaiheet ajoittuvat eri aikaan, eli viljelemällä useampia lajikkeita lievennetään hallan aiheuttamien tuhojen aluekohtaisia vaikutuksia. Marjojen keruu ja jalostus jakautuu aiempaa pidemmälle aikavälille – kesäkuun loppupuolelta heinäkuun alkupuolelle –, joten pálinkan tuotanto on luotettavampaa. Kaikkia näitä viittä hapankirsikkalajiketta on viljelty C kohdassa määritetyllä maantieteellisellä alueella vuosisatojen ajan.

Muutos 5:

Teknisen asiakirjan C kohtaa (Kyseisen maantieteellisen alueen määrittäminen) muutetaan seuraavasti:

Aiempi teksti:

Újfehértói meggypálinkaa voidaan tuottaa ja pullottaa yksinomaan edellä määritetyn alueen tislaamoissa.

Uusi teksti:

Újfehértói meggypálinkaa voidaan tuottaa yksinomaan edellä määritetyn alueen tislaamoissa.

Selitys:

Vaatimukselle, jonka mukaan tuote on pakattava (pullotettava) asianomaisella maantieteellisellä alueella, ei ole perusteluja.

Muutos 6:

Teknisen asiakirjan D kohdassa olevaa alakohtaa ”Laaduntarkastuksessa tutkittavat marjan ominaisuudet”, muutetaan seuraavasti:

Aiempi teksti:

— Lajikkeiden puhtaus: Sallittuja lajikkeita ovat Újfehértói fürtös ja Debreceni bőtermő.

— Kypsyys: Marjojen on oltava täysin kypsiä (kanta irtoaa vahingoittamatta marjaa).

— Terveys: Marjojen on oltava terveitä.

— Puhtaus: Marjojen seassa ei saa olla kuivia kantoja, lehtiä tai muita epäpuhtauksia.

— Hapankirsikan kuiva-ainepitoisuus: vähintään 15 prosenttia.

— Hapankirsikan pH-arvo: 4–5.

Uusi teksti:

— Lajikkeiden puhtaus: Sallittuja lajikkeita ovat Újfehértói fürtös, Debreceni bőtermő, Kántorjánosi 3, Petri ja Éva.

— Kypsyys: Marjojen on oltava täysin kypsiä (kanta irtoaa vahingoittamatta marjaa).

— Terveys: Ei homeisia, mädäntyneitä, rikkoutuneita tai pintavaurioisia marjoja.

— Puhtaus: Marjojen seassa ei saa olla kuivia kantoja, lehtiä tai muita epäpuhtauksia.

— Hapankirsikan kuiva-ainepitoisuus: vähintään 14 prosenttia.

— Hapankirsikan pH-arvo: 3,5–4,5.

Selitys:

Muutoksella päivitetään ensimmäistä luetelmakohtaa sekä hapankirsikan kuiva-ainepitoisuutta ja pH-arvoa kolmen uuden hapankirsikkalajikkeen ominaisuuksien huomioon ottamiseksi. Marjojen terveyttä koskevaa vaatimusta on muutettu teknisen asiakirjan 3 kohdan mukaisesti.

Muutos 7:

Teknisen asiakirjan D kohdassa olevaa alakohtaa ”Kypsytys ja lepo” muutetaan seuraavasti:

Muutos 7(a):

Alakohdan otsikkoa muutetaan seuraavasti:

Aiempi teksti:

Kypsytys ja lepo

Uusi teksti:

Lepo, kypsytys

Selitys:

Muutos on tekninen.

Muutos 7(b):

Alakohdan sisältöä muutetaan seuraavasti:

Aiempi teksti:

Tislauksen jälkeen tisleen annetaan levätä ja kypsyä puhtaassa ruostumattomasta teräksestä valmistetussa säiliössä vähintään kolme kuukautta. (Poistetaan.)

Uusi teksti:

Újfehértói meggypálinkan on annettava levätä niin pitkään, että siitä tulee tasapainoista. Astian, jossa pálinkan annetaan levätä, on oltava valmistettu materiaalista, jonka kanssa sen ainesosat eivät reagoi ja josta ei liukene terveydelle haitallisia aineita.

Újfehértói meggypálinka voidaan kypsyttää myös jollakin seuraavista menetelmistä:

— Kypsytetty Újfehértói meggypálinka: Tislettä kypsytetään enintään 1 000 litran vetoisessa puutynnyrissä vähintään kolmen kuukauden ajan ja vähintään kuuden kuukauden ajan tätä suuremmassa tynnyrissä, jotta pálinkaan kehittyy uusia makuominaisuuksia osittain hapettumisen ja osittain liukenemisen vaikutuksesta.

— Vanha Újfehértói meggypálinka: Tislettä kypsytetään alle 1 000 litran vetoisessa puutynnyrissä vähintään vuoden ajan tai 1 000 litran vetoisessa tai sitä suuremmassa puutynnyrissä vähintään kahden vuoden ajan.

— Marjojen kanssa kosketuksessa kypsytetty Újfehértói meggypálinka: Tislettä kypsytetään vähintään kolmen kuukauden ajan kosketuksessa kypsien tai kuivattujen hapankirsikoiden kanssa siten, että kypsytyksessä käytetään jokaista sataa pálinka-litraa kohti vähintään 10 kilogrammaa kypsiä tai vähintään viisi kilogrammaa kuivattuja hapankirsikoita, jotka ovat D kohdassa määritettyjä lajikkeita ja peräisin C kohdassa määritetyltä alueelta.

Selitys:

Jotta kuluttajien kysyntään voidaan vastata paremmin, Újfehértói meggypálinkan tuotannossa on tarpeen ottaa käyttöön erilaisia asiaa koskevan Unkarin lainsäädännön mukaisia kypsytysmenetelmiä, ja alakohtaa on päivitetty näiden tietojen lisäämiseksi.

Muutos 8:

Tuotantomenetelmää koskevia tietoja (D kohta), jotka kuuluvat teknisen asiakirjan tärkeimpiin tietoihin, on täydennetty lisäämällä niihin asianomaisen tislatun alkoholijuoman tuotantomenetelmää koskevat tiedot, jotka sisältyvät jo teknisen asiakirjan alkuperäiseen versioon.

Selitys:

Teknisen asiakirjan alkuperäiseen versioon sisältyvät tekniset tiedot on lisätty tärkeimpiin tietoihin teknisen prosessin kuvauksen parantamiseksi.

Muutos 9:

Teknisen asiakirjan D kohdassa olevaa alakohtaa ”Pullottaminen” muutetaan seuraavasti:

Aiempi teksti:

Pullottaminen

Kun hapankirsikoista valmistettu pálinka on valmista myytäväksi, se pullotetaan puhtaisiin lasipulloihin, ja pullot suljetaan muovikorkeilla, joiden yläpinta on puuta, ja lopuksi vahalla, tai ne voidaan sulkea muovikorkeilla, joiden yläpinta on puuta tai jotka viimeistellään suojakuorella. Suljettu pullo voidaan pakata pahvi- tai koristepakkaukseen. Pakkauksen sisältö saa olla enintään yhden litran. Kaikki tätä suuremmat määrät on pakattava kertaluontoisiksi näytepakkauksiksi, jotka on tarkoitettu annettaviksi ilmaiseksi. (Poistetaan.)

Selitys:

Vaatimukselle, jonka mukaan tuote on pakattava (pullotettava) asianomaisella maantieteellisellä alueella, ei ole perusteluja.

Muutos 10:

Teknisen asiakirjan E kohdan neljättä kappaletta muutetaan seuraavasti:

Aiempi teksti:

(E kohdan neljäs kappale)

Újfehértói fürtös -lajikkeen tuotantovaatimusten ja määritetyn maantieteellisen alueen ominaisuuksien välillä on paljon yhtymäkohtia, eikä olekaan sattumaa, että hapankirsikoiden tuotanto aloitettiin kyseisellä alueella, josta Újfehértói fürtös -lajike on peräisin. Suurin osa Szabolcs-Szatmár-Beregin läänin hapankirsikoista tuotetaan juuri tällä alueella.

Uusi teksti:

Újfehértói meggypálinkan raaka-aineena käytettävien Újfehértói fürtös-, Debreceni bőtermő-, Kántorjánosi 3-, Petri- ja Éva-hapankirsikkalajikkeiden tuotantovaatimusten ja määritetyn maantieteellisen alueen ominaisuuksien välillä on paljon yhtymäkohtia, eikä olekaan sattumaa, että hapankirsikoiden tuotanto aloitettiin kyseisellä alueella, josta Újfehértói-hapankirsikkalajikkeet ovat peräisin. Suurin osa Szabolcs-Szatmár-Beregin läänin hapankirsikoista tuotetaan juuri tällä alueella.

Selitys:

Újfehértói fürtös oli ensimmäinen Újfehértón tutkimusasemalla valittu lajike. Nimi ”Újfehértó” on tullut tunnetuksi sekä Unkarissa että sen ulkopuolella. Myös B kohdassa luetellut hapankirsikkalajikkeet on jalostettu Újfehértóssa. Ne on valikoitu paikallisten lajikkeiden joukosta, ja ne kaikki ilmentävät paikallista geneettistä materiaalia.

Muutos 11:

Teknisen asiakirjan E kohdan yhdeksättä kappaletta muutetaan seuraavasti:

Aiempi teksti:

(E kohdan yhdeksäs kappale)

Újfehértóssa oli 1800-luvun alusta lähtien monia suuria viinitarhoja. Viiniköynnösten lisäksi alueella kasvatettiin myös erilaisia hedelmäpuita, kuten puoliksi luonnonvaraisia hapankirsikkapuita ja yhä suurempia määriä lajikkeiden Szilágyi ja Pándy hapankirsikkapuita. Pienemmille tiloille alettiin 1970-puolivälissä perustaa hapankirsikkatarhoja, joissa viljeltiin lähinnä Pándy-hapankirsikkalajiketta ja Újfehértón tutkimusasemalla vuonna 1965 kehitettyä fürtös-hapankirsikkaa.

Uusi teksti:

Újfehértóssa oli 1800-luvun alusta lähtien monia suuria viinitarhoja. Viiniköynnösten lisäksi alueella kasvatettiin myös erilaisia hedelmäpuita, kuten puoliksi luonnonvaraisia hapankirsikkapuita ja yhä suurempia määriä lajikkeiden Szilágyi ja Pándy hapankirsikkapuita. Pienemmille tiloille alettiin 1970-puolivälissä perustaa hapankirsikkatarhoja, joissa viljeltiin lähinnä Pándy-hapankirsikkalajiketta ja Újfehértón tutkimusasemalla vuonna 1965 kehitettyjä Újfehértói-hapankirsikkalajikkeita.

Selitys:

Yhdeksättä kappaletta muutetaan vain korvaamalla teksti ”Újfehértón tutkimusasemalla vuonna 1965 kehitettyä fürtös-hapankirsikkaa” tekstillä ”Újfehértón tutkimusasemalla vuonna 1965 kehitettyjä Újfehértói-hapankirsikkalajikkeita”.

Muutos 12:

E kohtaan (Tiedot, joista selviää yhteys maantieteelliseen ympäristöön tai maantieteelliseen alkuperään) on lisätty seuraava teksti:

Runsasta satoa tuottavat hapankirsikkalajikkeet, jotka tunnetaan paikallisesti nimellä ”Fehértói csüngős Pándy” tai ”Fehértói fürtös Pándy”, olivat jo levinneet Újfehértón alueella ja sen ympäristössä laajalle 1900-luvun puoliväliin mennessä. Paikallinen valikoiva kasvattaminen aloitettiin Újfehértón alueella ja sen ympäristössä 1960-luvulla Újfehértón tutkimusasemalla tohtori Ferenc Pethőn johdolla. Siinä kerättiin itsehedelmöittyvien, korkealaatuisten, runsasta satoa tuottavien ja varresta helposti irtoavien hedelmien klooneja. Näistä hapankirsikan klooneista valittiin se, jolla oli suotuisimmat ominaisuudet, ja se luokiteltiin lajikkeeksi, jolle annettiin vuonna 1970 alustava valtion tunnustus ”Újfehértói fürtös”. Paikallinen valikoiva kasvattaminen ulotettiin myös aluetta ympäröiviin kuntiin. Myös näillä aluilla kerättyjä lajikkeita testattiin Újfehértóssa, ja parhaille lajikkeille (esimerkiksi Debreceni bőtermő, Kántorjánosi 3, Petri ja Éva), myönnettiin niin ikään valtion tunnustus. Újfehértói meggypálinkan raaka-aine on peräisin näistä lajikkeista.

Päivä- ja yölämpötilojen suuren vaihtelun ja marjojen sokeripitoisuuden välillä on lineaarinen yhteys. Maantieteellisen alueen päivä- ja yölämpötilat vaihtelevat kasvukaudella huomattavasti, minkä ansiosta Újfehértói meggypálinkan raaka-aineena käytettävien hapankirsikkalajikkeiden sokeripitoisuus kasvaa erittäin korkeaksi (vähintään 14 Brix-astetta). Näille lajikkeille on ominaista myös se, että niissä ei ole lainkaan karvaita makuja. Tämä antaa näille hapankirsikkalajikkeille niiden miellyttävän makean ja happaman tai hapahkon maun.

Kyseisellä maantieteellisellä alueella saadaan kasvukaudella runsaampia sateita, ja alueen keskitiiviin humuspitoisen hiekkaisen maaperän vedenpidätyskyky on hyvä. Näiden tekijöiden yhteisvaikutuksesta kirsikoiden happopitoisuus on alhainen (kokonaishappopitoisuus 0,6–1,5 prosenttia), mikä puolestaan vaikuttaa siihen, että Újfehértói meggypálinkan raaka-aineena käytettäviin lajikkeisiin kehittyy niiden tunnusomainen miellyttävän makea ja hapan tai hapahko maku.

Mäskissä saa olla pieni määrä (enintään 3 %) rikkoutuneita kirsikankiviä, minkä lisäksi käymistilassa olevaan mäskiin lisätään tarvittaessa kuivattuja rikottuja kirsikankiviä, jotta Újfehértói meggypálinkaan kehittyy sille ominainen marsipaanin maku.

Asianomaisella maantieteellisellä alueella kasvatettujen hapankirsikkalajikkeiden erityispiirteet juontavat alueen ilmasto- ja maaperäolosuhteista sekä Újfehértóon yhteydessä olevasta inhimillisestä tietämyksestä.

Selitys:

Tekstiin on lisätty tietoa yhteydestä maantieteelliseen alueeseen, vanhojen ja uusien hapankirsikkalajikkeiden yhteyksistä sekä kirsikkalajikkeiden vaikutuksesta lopputuotteen ominaisuuksiin. Näiden lisäysten tarkoituksena on tukea väitettä siitä, että tekniseen asiakirjaan lisätyistä uusista lajikkeista valmistettujen tislattujen alkoholijuomien laatu juontaa olennaisesti maantieteellisestä alueesta.

Muutos 13:

Teknisen asiakirjan F kohtaa muutetaan seuraavasti:

Aiempi teksti:

— Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta

— Vuonna 2008 annettu Unkarin säädös LXXIII pálinkasta, törkölypálinkasta ja kansallisesta pálinka-neuvostosta

Uusi teksti:

— Vuonna 1997 annettu Unkarin säädös XI tavaramerkkien ja maantieteellisten merkintöjen suojasta

— Vuonna 2008 annettu Unkarin säädös LXXIII pálinkasta, viinirypäleiden puristejäännöksestä valmistetusta pálinkasta ja kansallisesta pálinka-neuvostosta

— Hallituksen asetus N:o 158/2009, annettu 30 päivänä heinäkuuta 2009, maataloustuotteiden ja elintarvikkeiden maantieteellisten merkintöjen suojaamista ja tuotteiden tarkastamista koskevien yksityiskohtaisten säännösten antamisesta

— Hallituksen asetus N:o 22/2012, annettu 29 päivänä helmikuuta 2012, kansallisesta elintarvikeketjun turvallisuudesta vastaavasta virastosta

— Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta

— Komission täytäntöönpanoasetus (EU) N:o 716/2013, annettu 25 päivänä heinäkuuta 2013, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä

Selitys:

Muutoksella päivitetään sovellettavaa lainsäädäntöä.

Muutos 14:

Teknisen asiakirjan G kohdassa olevaa hakijan nimeä muutetaan seuraavasti:

Aiempi teksti:

Nimi: Zsindelyes Pálinka Kft.

Uusi teksti:

Nimi: Zsindelyes Pálinka Zrt.

Selitys:

Hakijan tiedot ovat muuttuneet.

Muutos 15:

Teknisen asiakirjan H kohtaa muutetaan seuraavasti:

Aiempi teksti:

Sovellettavassa lainsäädännössä määritettyjen osien lisäksi nimitys sisältää myös seuraavat maininnat:

”Újfehértói meggypálinka”

”suojattu alkuperänimitys” unkariksi.

Uusi teksti:

Sovellettavassa lainsäädännössä määritettyjen osien lisäksi nimitys sisältää myös seuraavan maininnan:

”maantieteellinen merkintä” unkariksi.

Selitys:

Kyseessä on lainsäädännön muutoksesta johtuva tekninen muutos.

Muutos 16:

Teknisen asiakirjan H kohtaan on lisätty seuraavat yksittäiset säännöt:

Lisätty teksti:

Nimen ”Újfehértói meggypálinka” yhteyteen voidaan lisätä myös seuraavat maininnat:

Täydentävä ilmaisu: ”érlelt” (kypsytetty)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty enintään 1 000 litran vetoisessa puutynnyrissä vähintään kolmen kuukauden ajan ja vähintään kuuden kuukauden ajan tätä suuremmassa tynnyrissä.

Täydentävä ilmaisu: ”ópálinka” (vanha pálinka)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty alle 1 000 litran vetoisessa puutynnyrissä vähintään vuoden ajan tai 1 000 litran vetoisessa tai sitä suuremmassa puutynnyrissä vähintään kahden vuoden ajan.

Täydentävä ilmaisu: ”gyümölcságyon érlelt” tai ”ágyas” (kypsytetty kosketuksessa marjojen kanssa)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty vähintään kolmen kuukauden ajan kosketuksessa kypsien tai kuivattujen hapankirsikoiden kanssa siten, että kypsytyksessä on käytetty jokaista sataa pálinka-litraa kohti vähintään 10 kilogrammaa kypsiä tai vähintään viisi kilogrammaa kuivattuja hapankirsikoita, jotka ovat D kohdassa määritettyjä lajikkeita ja peräisin C kohdassa määritetyltä alueelta. Pakkauksen nettomäärä on ilmoitettava pullon etiketissä.

Selitys:

Koska teknisen asiakirjan D kohtaan on lisätty uusia kypsytysmenetelmiä, merkintöjä koskevia sääntöjä on muutettava.

Muutos 17:

Heinäkuun 30 päivänä 2009 annetun hallituksen asetuksen N:o 158/2009 10 §:n 1 momentissa vaadittuja otsikoita koskevan osion 2 kohtaa (valvontaviranomaiset ja tuotteiden sertifiointielimet) muutetaan seuraavasti:

Aiempi teksti:

Szabolcs-Szatmár-Beregin läänin hallintoviranomainen – Elintarvikeketjun turvallisuudesta ja eläinten terveydestä vastaava osasto Keleti Márton út 1, H-4400 Nyíregyháza

P. +36 42451200

F. +36 42451221

Sähköposti: elelmiszerlanc@szabolcs.gov.hu

Verkkosivusto: http://www.kormanyhivatal.hu/hu/szabolcs-szatmar-bereg

Uusi teksti:

Szabolcs-Szatmár-Beregin läänin hallintoviranomainen Hősök tere 5, H-4400 Nyíregyháza

P. +36 42599300

Sähköposti: hivatal@szabolcs.gov.hu

Verkkosivusto: http://www.kormanyhivatal.hu/hu/szabolcs-szatmar-bereg

Selitys:

Alueellisen valvontaelimen nimi on muuttunut.

Muutos 18:

Teknisessä asiakirjassa olevan valvontaa koskevan kohdan kolmatta alakohtaa muutetaan seuraavasti:

Aiempi teksti:

Metanolipitoisuus: enintään 1 200 grammaa hehtolitrassa 100-tilavuusprosenttista alkoholia asetuksen (EY) N:o 110/2008 liitteessä II olevan 9 kohdan b alakohdassa säädetyn mukaisesti

Uusi teksti:

Metanolipitoisuus: enintään 1 000 grammaa hehtolitrassa 100-tilavuusprosenttista alkoholia asetuksen (EY) N:o 110/2008 liitteessä II olevan 9 kohdan b alakohdassa säädetyn mukaisesti

Selitys:

Muutoksen myötä metanolipitoisuuden arvo saatetaan sovellettavan EU:n lainsäädännön mukaiseksi.

Muutos 19:

”Viittaukset”-kohtaa muutetaan seuraavasti:

Aiempi teksti:

Jenő Tamás, Pálinka. Pálinkák és más nemes párlatok (Pálinka. Pálinka ja muut laadukkaat tislatut alkoholijuomat), Alexandra Kiadó, 2003 (ISBN 9633686105)

Endre Némethy, Adatok a népi pálinkafőző eljárás előfordulásához (tietoa pálinkan perinteisestä tislausprosessista), Ethnographia, 1945

Dr Lajos Sólyom, Pálinkafőzés kézikönyv kisüzemek számára (pálinkan tislauskäsikirja pientislaamoille), Mezőgazdasági Kiadó, 1986

MAGYAR NÉPRAJZ II. Gazdálkodás/Gyümölcskultúra (Unkari – Etnologia II. Maatalous/hedelmänviljely], Akadémiai Kiadó, Budapest, 2001

Uusi teksti:

Géza Balázs, Pálinka, a hungarikum, Állami Nyomda Részvénytársaság, Budapest, 2004 (ISBN 9789638567437)

Jenő Tamás, Pálinka. Pálinkák és más nemes párlatok (Pálinka. Pálinka ja muut laadukkaat tislatut alkoholijuomat), Alexandra Kiadó, 2003 (ISBN 9633686105)

Géza Balázs, A magyar pálinka (unkarilainen pálinka), Aula Kiadó, Budapest, 1998, s. 29

Géza Balázs, Az égetett szeszesitalok megjelenése (tislattujen alkoholijuominen synty), Néprajzi látóhatár VI., 1997

Endre Némethy, Adatok a népi pálinkafőző eljárás előfordulásához (tietoa pálinkan perinteisestä tislausprosessista), Ethnographia, 1945

Dr Lajos Sólyom, Pálinkafőzés kézikönyv kisüzemek számára (pálinkan tislauskäsikirja pientislaamoille), Mezőgazdasági Kiadó, 1986

MAGYAR NÉPRAJZ II. Gazdálkodás/Gyümölcskultúra (Unkari – Etnologia II. Maatalous/hedelmänviljely], Akadémiai Kiadó, Budapest, 2001

Selitys:

Újfehértói meggypálinkan hyvän maineen tukemiseksi on tehty tutkimusta, jonka myötä kirjallisuusaineistoon on lisätty uusia kirjallisuusviitteitä.

TEKNISEN ASIAKIRJAN TÄRKEIMMÄT TIEDOT

”ÚJFEHÉRTÓI MEGGYPÁLINKA”

EU-nro: PGI-HU-01829-AM01 – 18. huhtikuuta 2017

1. Nimi

”Újfehértói meggypálinka”

2. Tislatun alkoholijuoman luokka

Hedelmistä tislattu alkoholijuoma (asetuksen (EY) N:o 110/2008 luokka 9)

3. Tislatun alkoholijuoman kuvaus

Aistinvaraiset ominaisuudet

— Kirkas, väritön, miellyttävä hapankirsikan maku ja aromi; hapankirsikoista peräisin olevia sitrushedelmän vivahteita ja niiden kivistä peräisin olevia marsipaanin vivahteita.

— Kypsytetty pálinka on väriltään kellertävän meripihkanväristä, sillä on kehittynyt luonne, ja siinä on hapankirsikasta peräisin oleva olennainen bukee ja aromi. Kypsytetyn pálinkan tunnusomainen väri ja aromi syntyvät puutynnyrissä kypsytettäessä.

— Pitkään puutynnyrissä kypsytetyssä vanhassa pálinkassa on runsaampi maku ja aromi, ja se on väriltään tummempaa, antiikkikullan väristä.

— Kun pálinka kypsytetään kosketuksessa marjojen kanssa, marjojen kypsyminen jalostaa juoman bukeeta ja väri kehittyy vastaamaan kirsikoiden väriä. Kypsyttämällä pálinka kosketuksessa tuoreiden tai kuivattujen marjojen kanssa sen pitoisuudet kasvavat ja siihen kehittyy intensiivisempi aromi ja tunnusomaisempi maku.

Kemialliset ja fysikaaliset ominaisuudet

— alkoholipitoisuus: vähintään 40 tilavuusprosenttia (+/–0,3 tilavuusprosenttia tai kun kyseessä on marjojen kanssa kosketuksessa kypsytetty Újfehértói meggypálinka: +/–1,5 tilavuusprosenttia)

— metyylialkoholipitoisuus: enintään 1 000 grammaa hehtolitrassa 100 tilavuusprosentin alkoholia

— haihtuvien aineiden pitoisuus: vähintään 200 grammaa hehtolitrassa 100 tilavuusprosentin alkoholia

— syaanivetyhapon pitoisuus: enintään 7 grammaa hehtolitrassa 100 tilavuusprosentin alkoholia

Erityisominaisuudet (verrattuna saman luokan tislattuihin alkoholijuomiin)

Miellyttävä hapankirsikan maku ja aromi; hapankirsikoista peräisin olevia sitrushedelmän vivahteita ja niiden kivistä peräisin olevia marsipaanin vivahteita.

Tuotteen valmistukseen käytetty raaka-aine:

Maantieteellisellä merkinnällä ”Újfehértói meggypálinka” varustetun pálinkan valmistukseen voidaan käyttää yksinomaan lajikkeita Újfehértói fürtös, Debreceni bőtermő, Kántorjánosi 3, Petri ja Éva.

4. Maantieteellinen alue

Újfehértói meggypálinka voi olla peräisin ainoastaan seuraavista Szabolcs-Szatmár-Beregin läänin kunnista: Bálintbokor, Butyka, Császárszállás, Érpatak, Geszteréd, Kálmánháza, Kismicske, Kisszegegyháza, Lászlótanya, Ludastó, Petőfitanya, Szirond, Újfehértó, Újsortanya, Táncsicstag, Vadastag ja Zsindelyes.

Újfehértói meggypálinkaa voidaan tuottaa yksinomaan edellä määritetyn alueen tislaamoissa.

5. Tislatun alkoholijuoman valmistusmenetelmä

Hapankirsikoiden hyväksyminen: Laadukkaan pálinkan perusedellytys ovat täysin kypsät ja terveet marjat. Marjojen määrä ja laatu tarkastetaan, kun ne otetaan vastaan.

Laaduntarkastuksessa tutkittavat marjan ominaisuudet:

— Lajikkeiden puhtaus: Sallittuja lajikkeita ovat Újfehértói fürtös, Debreceni bőtermő, Kántorjánosi 3, Petri ja Éva.

— Kypsyys: Marjojen on oltava täysin kypsiä (kanta irtoaa vahingoittamatta marjaa).

— Terveys: Ei homeisia, mädäntyneitä, rikkoutuneita tai pintavaurioisia marjoja.

— Puhtaus: Marjojen seassa ei saa olla kuivia kantoja, lehtiä tai muita epäpuhtauksia.

— Hapankirsikan kuiva-ainepitoisuus: vähintään 14 prosenttia.

— Hapankirsikan pH-arvo: 3,5–4,5.

Mäskäys

Pestyt marjat siirretään koneeseen, jossa niistä poistetaan kivet. Konetta säädettäessä on otettava huomioon kivien keskimääräinen koko, jotta mäskin sekaan päätyy mahdollisimman vähän rikkoutuneita kiviä. Rikkoutuneet kivet mäskin seassa ovat vaarallisia, sillä mäskäyksen ja käymisen aikana niiden sisältämä amygdaliini hajoaa vetysyanidiksi ja bentsaldehydiksi. Kivihedelmien yhteydessä on tarpeen säilyttää marjan kiven maku. Sen vuoksi käymistilassa olevaan mäskiin lisätään tarvittaessa kuivattuja rikottuja kirsikankiviä rikkoutuneiden kirsikankivien sallitun määrän (enintään 3 %) lisäksi. Makea mäski pumpataan mäskipumpulla esivalmisteltuihin käymisastioihin. Kun hapankirsikoista on poistettu kivet, niistä muodostuvaan mäskiin lisätään sopiva määrä (1–3 g/100 kg vuodesta ja erästä riippuen) pektiiniä hajottavaa entsyymiä, joka auttaa mehua irtoamaan marjoista, varmistaa tasaisen käymisen ja auttaa irrottamaan marjoista makuja ja aromeja.

Mäskierän pH-arvo määritetään ja säädetään sitten fosforihapon avulla 3,0:aan. Tämä pH-arvo suojaa mäskiä pilaantumiselta käymisen ja säilyttämisen aikana ja auttaa säilyttämään hedelmän aromit. Fosforihappo on tärkeää lisätä mäskiin laimennettuna. Käyminen tapahtuu valvotusti: mäski, jonka sisältämä pektiini on hajonnut ja jonka happamuus on säädetty sopivaksi, pidetään 18–20 ocelsiusasteen lämpötilassa käyttäen apuna jäähdytyslaitteistoa, minkä jälkeen se inokuloidaan asianmukaisesti valmistellulla ja hydratoidulla hiivakannalla. Tämä lyhentää käymisen ensimmäistä vaihetta.

Käyminen

Kirsikkamurskan pintaan muodostuvan kerroksen rikkomiseksi mäskiä sekoitetaan useita kertoja vuorokaudessa, jolloin neste imeytyy murskaan ja mäskin pinnassa olevat irtonaiset huokoiset palat hajoavat. Tämä auttaa säilyttämään mahdollisimman suuren osan aromeista ja saavuttamaan mahdollisimman suuren tuotoksen. Käyminen kestää yleensä 7–10 vuorokautta, ja käymisprosessin säätelemisessä tärkeitä parametreja (kuten kuiva-aine-, sokeri- ja alkoholipitoisuutta sekä pH-arvoa) mitataan jatkuvasti. Käynyt mäski tislataan mahdollisimman pian. Pelkistävien sokereiden pitoisuus käyneessä mäskissä saa olla enintään 4 grammaa/litra.

Tislaaminen, jalostaminen

Hapankirsikkamäski voidaan tislata kahdenlaisilla välineillä (jakotislaukseen tai jatkuvaan tislaukseen tarkoitetuilla välineillä). Molemmissa tapauksissa pyritään tuottamaan mahdollisimman korkealaatuista tislettä, pálinkaa. Tämän vuoksi tisleestä eroteltavien pää-, sydän- ja häntätisleiden osuudet määritetään eräkohtaisesti, mutta kunkin tisleen osuus voi luonnollisesti muuttua tislauksen aikana (tähän vaikuttaa aikatekijä). Pää- ja häntätisleet erotellaan yleensä aistinvaraisesti arvioimalla. Tislauslaitteisto pestään jokaisen tislausprosessin jälkeen kiertopesulla, joka kestää noin viisi minuuttia.

Lepo, kypsytys

Újfehértói meggypálinkan on annettava levätä niin pitkään, että siitä tulee tasapainoista. Astian, jossa pálinkan annetaan levätä, on oltava valmistettu materiaalista, jonka kanssa sen ainesosat eivät reagoi ja josta ei liukene terveydelle haitallisia aineita.

Újfehértói meggypálinka voidaan kypsyttää myös jollakin seuraavista menetelmistä:

— Kypsytetty Újfehértói meggypálinka: Tislettä kypsytetään enintään 1 000 litran vetoisessa puutynnyrissä vähintään kolmen kuukauden ajan ja vähintään kuuden kuukauden ajan tätä suuremmassa tynnyrissä, jotta pálinkaan kehittyy uusia makuominaisuuksia osittain hapettumisen ja osittain liukenemisen vaikutuksesta.

— Vanha Újfehértói meggypálinka: Tislettä kypsytetään alle 1 000 litran vetoisessa puutynnyrissä vähintään vuoden ajan tai 1 000 litran vetoisessa tai sitä suuremmassa puutynnyrissä vähintään kahden vuoden ajan.

— Marjojen kanssa kosketuksessa kypsytetty Újfehértói meggypálinka: Tislettä kypsytetään vähintään kolmen kuukauden ajan kosketuksessa kypsien tai kuivattujen hapankirsikoiden kanssa siten, että kypsytyksessä käytetään jokaista sataa pálinka-litraa kohti vähintään 10 kilogrammaa kypsiä tai vähintään viisi kilogrammaa kuivattuja hapankirsikoita, jotka ovat D kohdassa määritettyjä lajikkeita ja peräisin C kohdassa määritetyltä alueelta.

Alkoholipitoisuuden säätäminen

Tisleiden alkoholipitoisuutta laimennetaan valvotulla, korkealaatuisella, pehmennetyllä (enintään 1 °dH) juomavedellä, kunnes alkoholipitoisuus on sopivalla tasolla kulutusta varten. Laimennuksen jälkeen juoman annetaan jälleen levätä ja kypsyä, ennen kuin se pullotetaan.

6. Yhteys maantieteelliseen ympäristöön tai alkuperään

Hyvän pálinkan perusedellytys ovat korkealaatuiset ja ominaisuuksiltaan erinomaiset marjat. Tällaisten marjojen kasvattaminen edellyttää, että tuotantoa varten valitaan paras mahdollinen paikka ottamalla asianmukaisesti huomioon ilmasto- ja maaperätekijät sekä alueen sijainti.

Edellä määritelty maantieteellinen alue sijaitsee Szabolcs-Szatmár-Beregin läänissä keskellä Nyírségin aluetta. Vuotuinen sademäärä tällä alueella on 570–590 millimetriä, mutta tietyillä alueilla määrä voi vaihdella 550–600 millimetrin välillä. Kasvukauden aikainen sademäärä on noin 420 mm, ja 65–78 mm siitä sataa kesäkuussa, mikä on suotuisaa hedelmänviljelylle. Vuotuinen keskilämpötila on 9,3–9,9 °C. Viimeiset pakkaspäivät ovat noin huhtikuun puolivälissä, ja ensimmäiset syyspakkaset koittavat lokakuun puolivälissä. Lämpimin kuukausi on heinäkuu, jolloin lämpötila on 20,2–20,7 °C, mikä on 1–2 °C vähemmän kuin muilla Ison Unkarin alangon alueilla. Kesät ovat tällä maantieteellisellä alueella lempeämpiä kuin muilla Ison Unkarin alangon alueilla, koska öisin lämpötila laskee merkittävästi jopa kesällä. Kevät alkaa myöhemmin kuin ympäröivillä alueilla, joten hapankirsikan kukat yleensä säästyvät keväthallalta. Hyvin lämmin sää alkaa tällä alueella heinäkuun puolivälin jälkeen, mutta siihen mennessä hapankirsikat on jo korjattu. Auringonvalon vuotuinen määrä on 1950–2030 tuntia, joista 760–800 tuntia saadaan kesän aikana.

Määritetyn maantieteellisen alueen yleisin maaperätyyppi on hiekkamaa, jolla esiintyy humuksen peittämiä murenevia kiviä. Tällaiselle maaperälle on ominaista yli 1 prosentin humuspitoisuus ja 40 cm:n pintamaa. Sen vedensitomiskyky ja läpäisevyys on hyvä, se on ilmavaa eikä kuivu helposti, ja sen ravinnepitoisuus riittää takaamaan hyvän tuottavuuden. Maaperän typpivaraston kasvaminen voi lisätä sadon määrää merkittävästi. Edellä mainitun maalajin lisäksi maaperästä löytyy suurempia tai pienempiä alueita punaruskeaa metsämaata, jonka humuspitoisuus vaihtelee 1–1,5 prosentin välillä. Myös maaperän vedenhallintaominaisuudet ovat suotuisat, sillä kohtuullinen veden läpäisevyys yhdistyy hyvään vedensitomiskykyyn. Maaperän ilmavuus ja ravinneominaisuudet ovat niin ikään myönteisiä tekijöitä.

Újfehértói meggypálinkan raaka-aineena käytettävien Újfehértói fürtös-, Debreceni bőtermő-, Kántorjánosi 3-, Petri- ja Éva-hapankirsikkalajikkeiden tuotantovaatimusten ja määritetyn maantieteellisen alueen ominaisuuksien välillä on paljon yhtymäkohtia, eikä olekaan sattumaa, että hapankirsikoiden tuotanto aloitettiin kyseisellä alueella, josta Újfehértói-hapankirsikkalajikkeet ovat peräisin. Suurin osa Szabolcs-Szatmár-Beregin läänin hapankirsikoista tuotetaan juuri tällä alueella.

Runsasta satoa tuottavat hapankirsikkalajikkeet, jotka tunnetaan paikallisesti nimellä ”Fehértói csüngős Pándy” tai ”Fehértói fürtös Pándy”, olivat jo levinneet Újfehértón alueella ja sen ympäristössä laajalle 1900-luvun puoliväliin mennessä. Paikallinen valikoiva kasvattaminen aloitettiin Újfehértón alueella ja sen ympäristössä 1960-luvulla Újfehértón tutkimusasemalla tohtori Ferenc Pethőn johdolla. Siinä kerättiin itsehedelmöittyvien, korkealaatuisten, runsasta satoa tuottavien ja varresta helposti irtoavien hedelmien klooneja. Näistä hapankirsikan klooneista valittiin se, jolla oli suotuisimmat ominaisuudet, ja se luokiteltiin lajikkeeksi, jolle annettiin vuonna 1970 alustava valtion tunnustus ”Újfehértói fürtös”. Paikallinen valikoiva kasvattaminen ulotettiin myös aluetta ympäröiviin kuntiin. Myös näillä aluilla kerättyjä lajikkeita testattiin Újfehértóssa, ja parhaille lajikkeille (esimerkiksi Debreceni bőtermő, Kántorjánosi 3, Petri ja Éva), myönnettiin niin ikään valtion tunnustus. Újfehértói meggypálinkan raaka-aine on peräisin näistä lajikkeista.

Päivä- ja yölämpötilojen suuren vaihtelun ja marjojen sokeripitoisuuden välillä on lineaarinen yhteys. Maantieteellisen alueen päivä- ja yölämpötilat vaihtelevat kasvukaudella huomattavasti, minkä ansiosta Újfehértói meggypálinkan raaka-aineena käytettävien hapankirsikkalajikkeiden sokeripitoisuus kasvaa erittäin korkeaksi (vähintään 14 Brix-astetta). Näille lajikkeille on ominaista myös se, että niissä ei ole lainkaan karvaita makuja. Tämä antaa näille hapankirsikkalajikkeille niiden miellyttävän makean ja happaman tai hapahkon maun.

Kyseisellä maantieteellisellä alueella saadaan kasvukaudella runsaampia sateita, ja alueen keskitiiviin humuspitoisen hiekkaisen maaperän vedenpidätyskyky on hyvä. Näiden tekijöiden yhteisvaikutuksesta kirsikoiden happopitoisuus on alhainen (kokonaishappopitoisuus 0,6–1,5 prosenttia), mikä puolestaan vaikuttaa siihen, että Újfehértói meggypálinkan raaka-aineena käytettäviin lajikkeisiin kehittyy niiden tunnusomainen miellyttävän makea ja hapan tai hapahko maku.

Mäskissä saa olla pieni määrä (enintään 3 %) rikkoutuneita kirsikankiviä, minkä lisäksi käymistilassa olevaan mäskiin lisätään tarvittaessa kuivattuja rikottuja kirsikankiviä, jotta Újfehértói meggypálinkaan kehittyy sille ominainen marsipaanin maku.

Asianomaisella maantieteellisellä alueella kasvatettujen hapankirsikkalajikkeiden erityispiirteet juontavat alueen ilmasto- ja maaperäolosuhteista sekä Újfehértóon yhteydessä olevasta inhimillisestä tietämyksestä.

Pálinkan tuotanto ja kulutus Pannonian alangon alueella juontaa juurensa alueelle asettuneen väestön varhaishistoriaan. Jo Árpádin hallinnon aikaan eläneet ihmiset osasivat valmistaa tislattuja alkoholijuomia – he olivat tuoneet taidon mukanaan kauempana idässä sijaitsevalta alkuperäiseltä kotiseudultaan. Alkukantaisten välineiden ja savesta ja koivusta valmistettujen yksinkertaisten tislauslaitteiden kehittyminen nykyaikaisiksi pálinkan tislaus- ja jalostuslaitteiksi kesti tuhansia vuosia. Tislattujen alkoholijuomien käyttö ja käyttötarkoitukset ovat muuttuneet kulloinkin vallinneiden olosuhteiden mukaan. Muinaisina aikoina näitä väkeviä jalojuomia käytettiin pelkästään lääkkeenä kasviuutteiden valmistukseen. (Tämä perinne säilyi Újfehértóssa yhteisön muistissa aina lähimenneisyyteen asti: vielä 1900-luvun puolivälissä vanhemmat ihmiset säilyttivät erilaisia keräämiään yrttejä pálinkassa, jotta sen parantava vaikutus imeytyisi niihin.) Päihdyttävä pálinka-juoma nousi suosioon keskiajalla. Siitä ei ollut kuitenkaan vielä 1930- ja 1940-lukuun mennessä tullut arkista juomaa, jollainen se on nykyään, sillä – Újfehértón vanhemman väestön mukaan – sitä juotiin ainoastaan erityisinä juhlahetkinä, kuten sadonkorjuun aikaan.

Pálinkan tuotannon alkuaikoina tislauslaitteita ei eroteltu, vaan samoja laitteita käytettiin esimerkiksi hedelmien, viinin, viljojen ja perunan tislaamiseen. Laitteet olivat vielä 1700-luvulla kapasiteetiltaan hyvin pieniä. Ensimmäiset tiedot Újfehértóssa myydyistä tislatuista alkoholijuomista ovat peräisin tältä ajalta, Újfehértón asutusalueen majataloista, joita vuokrattiin ja jotka olivat erinomainen tulonlähde alueen asukkaille. Näitä majataloja vuokranneet pitkäaikaisvuokralaiset olivat yhä useammin alueelle asettuneen juutalaisyhteisön asukkaita, ja viinin lisäksi majataloissa myytiin pálinkaa. Pálinkan määrät olivat kuitenkin hyvin pieniä, mikä myös osaltaan vahvistaa, että sen valmistukseen käytettiin todennäköisesti jonkinlaista pienimuotoiseen tislaukseen tarkoitettua kotitekoista välineistöä. Myöhemmin pálinkasta tuli kuitenkin aina vain suositumpi alueella, mikä käy ilmi eläkkeelle jääneen valmisteverovirkailijan Sándor Bakón toteamuksesta.

Hedelmät olivat tärkeä osa Újfehértón ja yleensäkin koko Ison Unkarin alangon asukkaiden ruokavaliota. Eräs näistä hedelmistä oli hapankirsikka, jonka luonnonvaraisia lajikkeita kasvoi lähialueilla jo 1600-luvun alussa.

Suurempien tilojen viljelijät, joilla oli myös hedelmätarhoja, valmistuttivat kesä-pálinkansa samaan aikaan alueen asukkaiden käyttöön tarkoitetun sadonkorjuu-pálinkan kanssa.

Újfehértóssa oli 1800-luvun alusta lähtien monia suuria viinitarhoja. Viiniköynnösten lisäksi alueella kasvatettiin myös erilaisia hedelmäpuita, kuten puoliksi luonnonvaraisia hapankirsikkapuita ja yhä suurempia määriä lajikkeiden Szilágyi ja Pándy hapankirsikkapuita. Pienemmille tiloille alettiin 1970-puolivälissä perustaa hapankirsikkatarhoja, joissa viljeltiin lähinnä Pándy-hapankirsikkalajiketta ja Újfehértón tutkimusasemalla vuonna 1965 kehitettyjä Újfehértói-hapankirsikkalajikkeita.

Újfehértóssa toimi tuolloin kaksi suurempaa teollista pálinka-tislaamoa, joista toinen oli asutusalueen ja toinen paikallisten maanomistajien rahoittama. Ensiksi mainittu sijaitsi kunnan pohjoisosassa, ja toinen – vuosien 1848–1849 vallankumouksessa yliluutnanttina toimineen Lőrinc Csernyusin perustama – sijaitsi kunnan eteläosassa ja toimii edelleen Rákóczi út -kadulla.

Kaiken kaikkiaan voidaan todeta, että hapankirsikka-pálinkan tuotannolla ja kulutuksella on sopivien ilmasto-olosuhteiden ansiosta pitkät perinteet kyseisellä alueella.

7. Euroopan unionin tai kansalliset/alueelliset säännökset

— Vuonna 1997 annettu Unkarin säädös XI tavaramerkkien ja maantieteellisten merkintöjen suojasta

— Vuonna 2008 annettu Unkarin säädös LXXIII pálinkasta, viinirypäleiden puristejäännöksestä valmistetusta pálinkasta ja kansallisesta pálinka-neuvostosta

— Hallituksen asetus N:o 158/2009, annettu 30 päivänä heinäkuuta 2009, maataloustuotteiden ja elintarvikkeiden maantieteellisten merkintöjen suojaamista ja tuotteiden tarkastamista koskevien yksityiskohtaisten säännösten antamisesta

— Hallituksen asetus N:o 22/2012, annettu 29 päivänä helmikuuta 2012, kansallisesta elintarvikeketjun turvallisuudesta vastaavasta virastosta

— Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta

— Komission täytäntöönpanoasetus (EU) N:o 716/2013, annettu 25 päivänä heinäkuuta 2013, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 soveltamissäännöistä

8. Hakija

Nimi: Zsindelyes Pálinka Zrt.

Postiosoite: Zsindelyes tanya 1. sz, H-4245 Érpatak

9. Täydennys maantieteelliseen merkintään

Nimen ”Újfehértói meggypálinka” yhteyteen voidaan lisätä myös seuraavat maininnat:

Täydentävä ilmaisu: ”érlelt” (kypsytetty)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty enintään 1 000 litran vetoisessa puutynnyrissä vähintään kolmen kuukauden ajan ja vähintään kuuden kuukauden ajan tätä suuremmassa tynnyrissä.

Täydentävä ilmaisu: ”ópálinka” (vanha pálinka)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty alle 1 000 litran vetoisessa puutynnyrissä vähintään vuoden ajan tai 1 000 litran vetoisessa tai sitä suuremmassa puutynnyrissä vähintään kahden vuoden ajan.

Täydentävä ilmaisu: ”gyümölcságyon érlelt” tai ”ágyas” (kypsytetty kosketuksessa marjojen kanssa)

Erityiset käyttöedellytykset: Tämä maininta voidaan lisätä tuotteeseen silloin, kun sitä on kypsytetty vähintään kolmen kuukauden ajan kosketuksessa kypsien tai kuivattujen hapankirsikoiden kanssa siten, että kypsytyksessä on käytetty jokaista sataa pálinka-litraa kohti vähintään 10 kilogrammaa kypsiä tai vähintään viisi kilogrammaa kuivattuja hapankirsikoita, jotka ovat D kohdassa määritettyjä lajikkeita ja peräisin C kohdassa määritetyltä alueelta. Pakkauksen nettomäärä on ilmoitettava pullon etiketissä.

10. Erityiset merkintäsäännöt

Sovellettavassa lainsäädännössä määritettyjen osien lisäksi nimitys sisältää myös seuraavan maininnan:

”maantieteellinen merkintä” unkariksi.

(1) EUVL L 39, 13.2.2008, s. 16.

(2) EUVL L 130, 17.5.2019, s. 1.